Ispaniya oliy sudi «Barselona» jamoasi va Argentina termasi futbolchisi Lionel Messi va uning otasi Xorxe Orasio Messiga soliq to‘lashdan bo‘yin tovlash ishi bo‘yicha qo‘yilgan hukmni o‘z kuchida qoldirdi. Sud futbolchini 21 oylik qamoq jazosiga mahkum etgan, deb xabar bermoqda El Pais. Sportchi va uning otasi Xorxe Orasio Messi qariyb 4,1 mln. yevrolik soliqlarni to‘lashdan bo‘yin tovlashda ayblangandi. Prokuror ma’lumotiga ko‘ra, o‘yinchi 2007, 2008 va 2009 yillarda olingan daromadlaridan soliq to‘lamagan. Futbolchining sudda ma’lum qilishicha, aynan Xorxe Orasio Messi uning moliyaviy ishlari bilan shug‘ullangan, u soliq to‘lash mavzusi bilan hech qachon qiziqmagan va bu masalani otasi bilan muhokama qilmagan.